text: Mr. Bryllup fik brudene til at smelte
  11 september 2015 kl. 13.55
  Randy Fenoli, der er kendt som Mr. Bryllup, fik fredag vordende brude i Vejle til at smelte helt hen, da han rådgav dem om valget af den helt rigtige brudekjole.
  Navnet er Randy Fenoli og den bedste beskrivelse af den amerikanske stjerne er, at han er brudekjolernes svar på Ole Henriksen.
  Sådan lyder det fra Brudekjolebutikken Pananyotis i Vejle, der i dag havde fornemt besøg.
  Randy Fenoli er vært i et stort tv-program, der hedder "Say yes to the dress", og som bliver sendt i mere end 150 lande - men i dag hjalp han kommende brude til at vælge den helt rigtige kjole.
  
  